open-index/open-wikipedia-markdown huggingface dataset:
Txavax (lingua)

**Txavax** (Чӑвашла) es un de la linguas turcica parlada en Rusia european, xef en la Republica Txavax e areas visina. Lo es la sola membro survivente de la ramo ogurica de la linguas turcica.

Lo es la lingua nativa de la popla txavax e la lingua ofisial de Txavaxia. Lo es parlada par sirca 1,640,000 persones en Rusia e 34,000 en otra paises. 86% de txavaxes e 8% de la popla de otra etnicos vivente en Txavaxia declara ce los parla la lingua en la conta de 2002.

La sistem de scrive per la lingua txavax es fundida sur la alfabeta cirilica, usante tota leteras de la alfabeta rusce, plu cuatro leteras plu: Ӑ, Ӗ, Ҫ e Ӳ.

Txavax es la plu distinguinte de la linguas turcica e no pote es comprendeda par parlores de la otra linguas turcica. Txavax es clasida, con la lingua estinguida balgar, como la sola membro restante de la ramo ogurica de la turcica familia.

Como tota linguas turcica, txavax es un lingua aglutinante. Lo ave multe sufisas ma no prefisas o preposada, estra la prefisa reduplinte, com шурӑ - blanca, шап-шурӑ - blanca de neva. Un parola pote ave multe sufisas, cual pote ance es usada per crea parolas nova, como creante un verbo de un nom, o un nom de un radis verbal. La ordina de parolas es jeneral sujeto-ojeto-verbo.

Nomes txavax pote ave finis cual indica la person de un posesor. Los pote ave ance finis de caso. Un esemplo:

Verbos txavax mostra la person e pote es fada negativa o nonpotente/potente. Plu, verbos pote esibi tempo, modo, aspeta; los pote es progresante, nesesada, aoriste, futur, deduinte, presente, pasada, ipotesal, comanda, o desira.
Via de Seda

La **Via de Seda** ia es un rede antica de vias de comersia cual ia lia la "este" e "ueste". Lo ia es sentral a la interata cultural entre la rejiones per multe sentenios. La Via de Seda refere prima a la vias teran cual ia junta Asia este e Asia sude-este con Africa este, Asia sude-ueste e sude, e Europa sude.

La nom deriva de la intercambia de seda cual aveni longo la via, comensante en la dinastia Han (207 aec a 220 ec). La dinastia Han ia estende la sesion en Asia sentral de vias de comersia sirca 114 aec par misiones e esplora par la representor imperial de Xina, Zhang Qian. La xines ia es multe interesada en la securia de sua produis per intercambia, e ia estende la Mur grande de Xina per garantia la proteje de la via de comersia.

Comersia a la via ia ave un rol sinifiante en la developa de la sivilias de Xina, Corea, Japan, Asia sude, Persia, Europa, la Corno de Africa, e Arabia, abrinte relatas political e economial de distantias grande entre la sivilias. An si seda ia es la bene major esportada de xina, multe otra benes ia es intercambiada, e plu: relijios, folosofias sintesedal, siensas, e tecnolojias. Maladias, spesial la pesta, ia sperde ance longo la Via de Seda.
Mur grande de Xina

La **Mur grande de Xina** es un serie de fortreses fabricada de petra, brice, tera presada, lenio, e otra materiales, jeneral construida longo un linia este a ueste contra la bordas norde de Xina per proteje la statos e imperos xines contra la atacas e envades de la nomadas variosa de la stepes ci ia desira estende se. Alga mures ia es construinte de tan temprana ca la sentenio 7 aec. Estas ia es plu tarde liada con lunlotra e grandida par Qin Shi Huang (220-206 aec), la imperor prima de Xina. No multe de acel mur resta. Plu tarde, multe dinastias suguente ia repara, manteni, e construi nova estendes multiple de la mures de la borda. La partes de la mures la plu bon conoseda ia es construida en la dinastia Ming (1368-1644 ec).

Estra defende, otra intendes de la Mur ia inclui controla de la bordas, permetente la imposa de impostas sur benes transportada longo la Via de seda, regula o coraji de comersia, e controla de migra en e de Xina. Plu, la cualias defendal de la Mur ia es bonida par la construi de la tores de garda, casernas de soldatos, garnisones, siniali par foco o fuma, e la fato ce la via de la Mur grande ia es ance un coredor de transporta.

La mures a la frontera construida par dinastia diferente ia ave cursos multiple. Colieda, los estende de Dandong en la este a Lago Lop en la ueste, de la borda moderne entre Xina e Rusia en la norde a Qinghai en la sude; longo un arco cual defini aprosima la borda de la stepe mongol. Un studia arceolojial, usante tecnicas avansada, ia conclui ce la mures construida par la dinastia Ming mesura 8850 km. Esta inclui 6259 km sesiones de mur mesma, 359 km de fosos, e 2232 km de paradores natural como colinas e rios. Un otra studia trova ce la mur intera con tota sua ramos mesura 21,196 km. Oji, la Mur grande de Xina es jeneral reconoseda como un de la atenis de arciteta la plu impresante en istoria.
Divin

Un **divin** es un esente supranatural tipal videda como santa, un dio o diva en un sistem de crede politeiste. Un divin es un divin con potias plu grande ca los de umanas normal, ma ci interata con umanas en un modo positiva o negativa.

An ce relijiones monoteiste vide tradisional sua Dio como omnipotente, omnipresente, omnisiente, omnibonvolente, e eterna, no de esta cualias es esensal a la defini de un divin, e cultures variosa conseti sua divines diferente.

Istorial, multe cultures antica - incluinte la mesopotamianes antica, egiptes, elinicas, romanes, e la vicinges - personi fenomenos natural, como la causas o efetos intendeda. Alga divines avestan e vedal es videda como consetas etical. En relijiones indian, divines ia es videda como vivente felis en paradiso, ma ance mortal e cargada par la regulas de carma.

Atentas per esplica razonante la crede en divines estende a Elas antica. La filosofiste elinica Democrito ia razona ce la conseta de divines ia orijina cuando umanas ia oserva fenomenos natural como lampo, eclises solal, e la cambia de saisones. Plu tarde, en la sentenio tre aec, la erudita Euhemero ia sujeste en sua libro Istoria Santa ce la divines ia es orijinal res umana e mortal ci ia es divinida pos mori, e ce relijio ia es donce la continua de la renas de esta res, un idea aora conoseda como euhemerisme. 

Un tende per crede en divines e otra esentes supranatural es posible un parte integra de la consensa umana. Enfantes tende natural a crede en esentes como dios, spiritos, e demones, an sin es empapada en un tradision relijiosa spesifada. Umanas ave un sistem de deteta intendes, cual ave un tende per conclui ce avenis es causada par esentes intelejente, an si lo no es vera. Esta es un sistem cual ia evolui per reata a menasas a la survive de asendentes umana. Umanas tende ance a pensa teleolojial e dona sinifia a sua ambientes, cual posible condui persones per crede en un creor. Lo es un efeto ladal de intelejente sosial, la capasia de deteta cual otra persones es pensante.

Naras de encontras con esentes supranatural es spesial probable renarada, pasada a otras, e ornada, la resulta de sua descrive de categorias normal (persones, animales, ojetos, etc) con cualias nonormal (nonvidablia, potias estraordina, etc). Cuando la crede e divines ia sperde, umanas ia atribui pensa e emosia a los, cual ia condui a la idea de demanda aida de los par prea e dona ofres a los, idea cual es trovada en tota cultures de mundo.

Sosiolojistes de relijio ia sujeste ce la personalias e otra cualias de divines pote refleta la identia e autorespeta de un cultur, e ce la cultur projeta sua valuas a la divinas. Sosias temente tende inventa divinas violente e comandante, e sosias secur tende inventa divinas amante e compatinte. Otras sujeste ce consetas de divines es xef un modo de enforsa moralia e promove comunias plu cooperante.

Per detalias vade a mitolojia, relijio, e cultures spesifada.
Cultur Poltavca

La **cultur Poltavca** (rusce: Полтавкинская культура), 2700-2100 aec, ia es un cultur arceolojial de la Eda de Bronze temprana e media, locada a la Rio Volga media de do la canal Don-Volga comensa, a norde a la Curva Samara en Rusia, con un estende este, norde de Cazacstan presente, longa la vale de la Rio Samara, ueste de Orenburg.

Lo sembla la cultur de catacombas, presededa par la cultur Iamna, e susededa par la cultur Sintaxta. Lo pare es un mostra temprana de la cultur Srubna. On ave evidentes de influe de la cultur Maicop a sua sude.

La sola cosa cual distingui lo de la cultur Iamna es cambias en la seramicas e un crese en cosas de metal. Enteras en tumulos continue, ma con min usa de ocer.

On debe suposa ce lo es un popla ci parla un forma de la protoindoiranian temprana, o posible un dialeto satem de protoindoeuropean tarde.
Cultur de catacombas

La **cultur de catacombas** (sirca 2800-2200 aec) es un grupo de cultures relatada en la Eda de Bronze temprana, locada aprosima en Ucraina este e Rusia sude de oji.

La cultur ia aplica decoras de cordas impresada en sua vasos, e mostra un usa suprapasante de la axa de gera briliada, cual indica un lia a la ueste. Paraleles con la cultur Afanasevo, incluinte deformas de la cranio, indica un lia a la este. Lo ia es presededa par la cultur Iamna. La cultur de catacombas en la stepe este ia es susededa en la ueste par la cultur de vasos multicordida de sirca la sentenio 22 aec, e la cultur Srubna de sirca la sentenio 17 aec.

La nom "cultur de catacombas" deriva de sua rituos de entera. Los es simil a los de la cultur Iamna, ma con un spasio vacuida estra la duto major, creante la catacomba. Restas de animales ia es incluida en un minoria peti de enteras.

En alga enteras, on ave un pratica distinguinte de un masca de arjila poneda sur la fas de la mor, creante un posible asosia con la masca de oro de Agamemnon famosa.

La economia ia es, per la plu parte, la eleva de bestias, an si indicas de gran ia es trovada. Lo pare ce los ia ave spesialistes capas, spesial metalores.

Fabricadas de la cultur de catacombas, de la Museo Ermiteria, San Peterburg:


File:Carts Catacomb GIM.jpg
File:Catacomb culture05.jpg
File:Bronze tools Catacomb GIM.jpg
File:Vessels and pins Catacomb GIM.jpg
File:Buckles Catacomb GIM.jpg
File:Catacomb culture07.jpg
File:Maces and axes heads Catacomb GIM.jpg
File:Axes Catacomb GIM.jpg
File:Catacomb culture01.jpg
File:Catacomb culture04.jpg
File:Catacomb culture03.jpg
File:Pots Catacomb GIM.jpg
Azerbaidjani (lingua)

**Azerbaidjani** refere a du dialetos (caucasian e irani) cual es parlada xef par la popla azerbaijani, ci abita en Azerbaidjan e Iran. Los ave diferes sinifiante en fonolojia, vocabulo, morfolojia, sintatica, e parolas emprestada. Linguistes vide los como alga cosa entre un dialeto e un lingua, e la du como membros de un "macrolingua".

Azerbaidjani ave un state ofisial en Azerbaidjan e Dagestan (en Rusia), ma *no* en Iran do la majoria de azerbaidjanis abita. La lingua es ance parlada a grados variosa en comunias azerbaidjani en Sacartvelo e Turcia, e par comunias de diaspora en Europa e America Norde.

La du azerbaidjanis es membros de la ramo oguz de la familia de linguas turcica. Lo es relatada prosima a turces, caxcai, gagauz, turcmen, e tatar crimean. Parlores de azerbaidjani e turces pote comunica con lunlotra con alga fasilia.

Ante 1929, azerbaidjani ia es scriveda sola en la varia persian de la alfabeta arabi. Entre 1929 e 1938, la popla de Azerbaidjan ia usa la alfabeta latina. De 1938 a 1991, cuando la area ia es dominada par Rusia, la alfabeta cirilica ia es usada. En 1991, un forma nova de la alfabeta latina ia es introduida, ma la cambia ia progresa lente. En Iran, azerbaidjani es ancora scriveda en la alfabeta arabi, e en Dagestan (Rusia), en la alfabeta cirilica.
Verbo

Un **verbo** (de la latina *verbum*, sinifiante "parola") es un parola cual comunica un ata (pe *trae, leje, pasea, core, aprende*), un aveni (*aveni, deveni*), o un state (*es, esiste, sta*). En multe linguas, verbos es infletada (pd cambiada en alga modo) per encodigi tempo (pe, pasada, presente, futur, prosima o distante), aspeta (perfeta, nonperfeta, continuante, abitual, etc), moda (direta, demanda, comanda, sujuntiva, dependente), e vose (ativa, pasiva, media). Alga linguas altera verbos per indica la fonte de la informa (esperida direta, oiada de otra persones, parte de sabia jeneral, etc). Un verbo pote ance indica la person (me, tu, el, etc), cuantia (nos, vos, los) la jenero (mas, fema, neutra, comun), de sua sujeto (plu comun) o sua ojeto (min comun) o persones o cosas min sentral (rara, ma comun en la linguas algoncian, pe). La usa de esta afisas o cambias pote es multe estendeda (como en alga linguas de America o la Caucasos, o asente cuasi intera (como en xines, creoles, e lfn). Multe linguas distingui ance entre verbos con zero, un, du, o (multe rara) tre ojetos (pe "la acua boli", "me boli la acua", "me nomi el Joan").
Sujunta

**Sujuntas** (or juntas suordinante) junta un proposa autonom con un proposa suordinada (acc proposa dependente), e pote ance introdui proposas averbin. En lfn, esta sujuntas introdui proposas averbin:
:**si**
::Me ta pote vade si me ia ave un auto.
:**afin**
::Me core afin la rinoseros no catura me.
:**car**
::Me no teme la can car el es multe peti.

Parolas normal averbos pote ance introdui proposas averbin o nomin, e pote aseta preposadas ance:
:**como**
::Me vive como me vole vive.
:**do**
::Me vole abita do la clima es bon.
::Nos ta vade a do nos pote nade.
::Me sabe de do tu veni.
:**cuando**
::La lupos cria cuando los vide la luna
::Me gusta escuta la radio en cuando me labora.
::Me no sabe cuando me va parti.
:**cuanto**
::E me come cuanto me gusta.
:**perce**
::Tu comprende perce nos no vole vade?

Otra parolas pote ance introdui proposas nomin:
:**ce**
::Me pensa ce el es bela.
::La gato entra la sala sin ce algun vide el.
:**cual**
::El sabe cual me desira per natal.
:**ci**
::Me no comprende ci tu representa.
Rio Elbe

La **Rio Elbe** (en txesce: labe, en platdeutx: elv) es un de la rio major de Europa sentra. El comensa en la Montes Krkonoše en Txesco. Lo core tra la plu parte de Boemia a Dresden, Deutxland. De la borda, lo continua a la norde-ueste. Lo fini 110 km norde-ueste de Hamburg, vacuinte en la Mar Norde a Cuxhaven. Lo es 1094 km en longia.

La romanes nomi la Rio la Albis, ma la nom deriva de la parola deutx *albiz*, cual sinifia rio o leto de rio. En la linguas Scandinavian, la parola *älv* o *elv* ancora sinifia "rio".

La romanes ia atenta move la borda de sua impero de la Rio Reno a la Elbe sola un ves, cual ia fali con la Batalia de la Foresta Teutoburg en 9 ec, pos cual los no ia atenta denova. En la eda medieval, la Elbe ia es la limita este de la Impero de Carlo la grande. La partes navigable de la rio ia es ance esensal a la susede de la Alia Hansa e multe comersia ia aveni longo sua curso.
Sarmatianes

La **sarmatianes** (latina: sarmatae, sauromatae; elinica Σαρμάται, Σαυρομάται) ia es un federa grande de iranis cual de antica clasica, ci ia flori sirca de la sentenio 5 aec a 4 ec.

Los orijina en la partes sentral de la stepe eurasian, e ia comensa migra a ueste sirca la sentenios 4 e 3 aec, dominante la popla relatada, la scitianes, par 200 aec. A sua estende la plu grande, sirca la sentenio prima ec, esta tribus ia estende de la Rio Vistula a la Rio Danubio e a este a la Rio Volga, longo la costas de la Mar Negra e la Mar Caspio, e la Caucasos a la sude.

Sua teritoria, conoseda como Sarmatia a la arcivores elenica e roman, ia coresponde a la parte ueste de Scitia grande. En la sentenio prima ec, la sarmatianes ia comensa prosimi la Impero Roman, aliada con tribus germanica. En la sentenio 3 ec, sua domina de la stepe pontica ia es rompeda par la gotos. Con la invades de la hunes de la sentenio 4 ec, multe sarmatianes ia alia con la gotos e vandales en coloni la Impero Roman Ueste. Car partes grande de Rusia oji, spesial la area entre la Montes Ural e la Rio Don, ia es ancora controlada par la sarmatianes, la area es a veses nomida "la pais madrin de la sarmatianes".

Ultima, la sarmatianes ia es tota asorbada ("slavicida") par la popla protoslavica de Europa este.
Determinante

Un **determinante** es un parola, afisa, o formula cual aveni con un nom o formula nomin e espresa la refereda de acel nom o formula nomin en la contesto. Esta es per dise, un determinante pote indica si la nom refer a un elemento definada o nondefinada de un clase, a un elemento plu o min distante, a un elemento cual parteni a un person o cosa spesifada, a un cuantia de un elemento, etc. Tipos comun de determinantes inclui articles definante o nondefinante (pe "la" e "un"), demonstrantes ("esta", "acel"), posesentes ("mea", "tua", etc), cuantias ("multe", "poca", "alga", etc), numeros, distribuintes ("cada", "cualce", etc), e determinantes de demanda ("cual", "cuando").

En la pasada, linguistes ia clasi determinantes con ajetivos. Ma determinantes ave alga cualias diferente de ajetivos. Ajetivos *descrive* la refere de la nom, ma determinantes indica alga cosa plu fundal: Los *indica* la ojeto e comunica detalias plu sujetiva ca ojetiva. "la" indica ce la ojeto es vidable ala, o ce nos conose la ojeto, o ce nos ia discute resente la ojeto; "un" indica ce la ojeto no es familiar, o vidable, etc, e ance ce la ojeto es solitar; "esta" indica ce la ojeto es asi, no tro distante de nos, etc.

Ance en la pasada, alga linguistes ia clasi determinantes con pronomes. Vera, multe determinantes en un lingua pote es usada como pronomes, con o sin cambias de forma. Ma on pote nota ce pronomes indica un ojeto sin defini la clase indicada par la nom, e sin comunica un descrive de la ojeto spesifada. 

La usa de determinantes varia multe entre linguas: alga linguas obliga ce sua parlores usa los, e ofre multe parolas como determinantes; otras ave poca, e no demanda ce los es usada. En linguas variante, on pote vide ce la determinantes funsiona plu como ajetivos, o como pronomes. Alga linguas usa afisas en loca de determinantes, pe como la determinante defininte "la" es un sufisa en svensce, norsce, dansce, romanian, xcip, balgarsce, e macedonsce. En suomi e multe otra linguas, determinantes de posese es espresada como un afisa; en multe linguas american orijinal, on debe sempre usa los con nomes nonalienable (pe tua brasos, mea madre, nosa tribu...). An en linguas como lfn e engles, la determinante de pluralia es un sufisa ("-s").

En linguas cual usa determinantes frecuente, on ave regulas per la ordina de la determinantes. Per esemplo, en lfn, "tota" presede "la", "esta", "acel", etc, cual presede "mea", etc, e "multe", "poca", "un", "du", "tre"..., cual presede "otra", "mesma", etc. Lo es no per dise ce on debe usa un lista intera, ma si on usa plu ca un, on debe considera la ordina: "tota la multe cosas", ma no "multe tota la cosas".
Conjunta

En gramatica, un **conjunta** es un parola cual junta otra parolas, formulas, proposas, o frases. Tipal, un colie peti de parolas spesial ave la rol de conjunta, como "e", "o", "ma". Alga linguas permete ce otra parolas, como preposadas e partisipios, pote ance es usada en esta modo.
Sacas

La **sacas** (latina: sacae; elinica Σάκαι; xines 塞 *Sək) ia es un grupo de nomadas irani ci ia abitada a la stepe eurasian norde e este e a la Basin Tarim.

An si relatada prosima, la sacas pote es distinguida de la scitianes de la stepe pontica e de la masagetes de Mar Aral. Como la scitianes, la sacas ia es derivada de la cultures andronovo e carasuc. Sua lingua ia es un parte de la linguas scitian. Restas arceolojial de la sacas inclui la enteras de Pazyryk, la curgun de Issyk, la fabricadas de la cultur Ordos, e posible Tillya Tepe. Lo ia es sujesteda ce la elite renante de la xiongnu ia es orijinal saca.

En la sentenio 2 aec, multe sacas ia es forsada par la yuezhi de la stepe a Sogdia e Bactria, e alora a la norde-ueste de la sucontinente indian, do los es conoseda como la indo-scitianes. Otra sacas ia invade la Impero Partian, ultima abitante en Sistan, en cuando otras ia migra a la Rena Dian en Yunnan, Xina. En la Basin Tarim e Deserto Taclamacan en Xina norde-ueste, los ia abita en Hotan, Iarcand, Caxgar, e otra locas sur la Via de Seda, cual ia es a veses vasales a potias plu grande, como la dinastias xines de Han e Tang.

Simil a otra popla irani representada sur la relevas de a Apadana a Persepolis, sacas ia es depintada como porte pantalones longa cual covre la parte alta de sua botas. Sur sua spalas, los porta un capa longa con un borda diagonal a la dorso. Un tribu de sacas ia porta xapos alta e puntida.

Poliandria fratal ia es un costum comun entre la saca: fratas ia comparti un sposa, ma la enfantes ia parteni a la frate plu vea. Esta costum pote es trovada an oji en partes de Tibet, Nepal, e India norde.
Scrive turces vea

La **scrive turces vea** (acc la scrive gocturc, la scrive Orhon, la scrive Orhon-Ienisei) es un alfabeta usada par la gocturces e otra hanias turcica temprana en la sentenios 8 a 10 ce. La scrive ia es usada plu tarde en la Hagania Uigur. Plu, un varia ienisei ia es descovreda de enscrives cirgiz de la sentenio 9. La scrive ave "cusines" en la vale Talas en Turcestan, e la scrive magiar vea de la sentenio 10.

On ave sirca 200 enscrives usante la scrive turces antica, plu un cuantia de manoscritos La enscrives, datida de la sentenio 7 a 10 ec, ia es descovreda en Mongol de oji (la area de la Hagania Turcica 2 e la Hagania Uigur cual seguente lo), en la basina ata de la Rio Ienisei en Sibir sude-sentral, e (en cuantias peti) en la Montes Altai e en Xinjiang.

La nom "scrive Orhon" deriva de la vale Orhon en Mongol do enscrives de sentenio 8 temprana ia es descovreda en 1889 par Nicolai Yadrintsev. La enscrives ia es publicada par Vasily Radlov e desifrida par Vilhelm Thomsen en 1893. Los es du monumentos erijida par la gocturces scriveda en la alfabeta turces vea per onora du prinses turcica, Kul Tigin e sua frate Bilge Khagan.

Ca la lingua antica es "sinarmonial", alga consonantes es divideda entre du grupos, un per vocales fronte e la otra per vocales dorsal. Alga vocales ia es videda como esensal a la consonante, cual dona la alfabeta un aspeta de un scrive abugida. Studiantes de la lingua usa numeros superscriveda ¹ aned ² per marca la sinias usada con vocales dorsal e fronte, en acel ordina. Parolas e frases es scriveda tipal de destra a sinistra.

Carte de la scrive turces vea, par Unicode:
Yuezhi

La **yuezhi** (xines: 月氏; pinyin: Yuèzhī) ia es un popla indoeuropean antica prima descriveda en arcivos xines como pastores nomada abitante en un savana seca en la parte ueste de la provinse moderne xines de Gansu, en la milenio prima aec. Pos un defeta major par la xiongnu en 176 aec, la yuezhi ia fende entre du grupos migrante en dirijes diferente: la yuezhi major e la yuezhi minor.

La yuezhi minor ia migra sude a la borda de la plato tibetan e locas variosa en Xina. La yuezhi major ia migra orijinal a la norde-ueste a la vale de la Rio Ili (entre Xina e Cazacstan de oji), do los ia desloca elementos de la sacas. Los ia es forsada de la vale Ili par la wusunes e ia migra sude a Sogdia e plu tarde Bactria, do los ia defeta la Rena Greco-Bactrian. La yuezhi major ia es comun identifiada con la popla bactrian notada en fontes clasica european, como la *tohari* e *asi*. En la sentenio prima aec, un de la sinco tribus de la yuezhi major en Bactria, la cuxanes, ia comensa asorba la otra tribus e poplas visina. La Impero Cuxan cual resulta, a sua culmina en la sentenio 3 ce, ia estende de Turfan en la Basin Tarim e la norde, a la plano de la Ganga de India en la sude. La Cuxanes ia ave un rol importante en la developa de comersia sur la Via de Seda e la introdui de budisme a Xina.
Nomes en la Iliada e la Odisea (lista)

## Iliade

*Acile

*Afareo

*Agamemnon

*Agapenor

*Aiax Oileo

*Aiax Telamonio

*Alcimedonte

*Alcmaone

*Ancialo

*Anfimaco

*Antiloco

*Arcesilao  

*Arcesilao

*Ascalafo

*Aseo

*Automedonte

*Autono

*Baticle  

*Calcante

*Deioco

*Deipiro

*Demofonte

*Diomede

*Diore

*Dolope

*Dracio

*Eioneo

*Elefenore

*Epei

*Epeo

*Epigeo

*Esimno

*Eucenore

*Eudoro

*Eumelo

*Eurialo

*Euribate

*Euripilo

*Fenice

*Fidante

*Fidipo

*Filotete

*Guneo

*Ialmeno

*Iaso

*Idomeneo

*Ifino

*Leiocrito

*Leito

*Leonteo

*Leuco

*Licofrone  

*Licomede

*Macaone  

*Mecisteo 

*Medonte

*Megete

*Menelao

*Meneste

*Menesteo

*Menestio

*Merione

*Neotolemo

*Nestore  

*Nireo

*Odesio

*Ofeltio

*Opite

*Oresbio

*Oro  

*Orsiloco

*Oto 

*Patroclo

*Peneleo

*Perifete

*Podalirio

*Podarce

*Polipete

*Poliseno

*Promaco

*Protesilao

*Protoenore

*Proto

*Scedio

*Stenelo

*Stentore

*Sticio

*Talpio

*Taltibio

*Tersandro

*Tersite

*Teucro

*Tote

*Tlepolemo

## Troianes

*Abante

*Ablero

*Adamante

*Adrasto

*Agenore

*Alcato

*Amisodaro

*Anfotero 

*Ancise

*Andromaca

*Anficlo

*Anfio

*Antenore

*Antifate 

*Antifo

*Apisaone Fausiade

*Apisaone Ipaside

*Arceloco

*Arceptolemo

*Areito

*Aretaone

*Areto

*Arpalione

*Ascanio

*Asio

*Asteropeo

*Astianate

*Astino

*Astipilo 

*Atimnio

*Bienore 

*Calesio

*Caletore

*Carope

*Casandra  

*Cebrione

*Cersidamante

*Cleobulo  

*Clito 

*Clizio 

*Cone

*Cromio

*Damaso 

*Dardano

*Deifobo

*Democonte

*Demoleonte

*Demuco

*Deucalione 

*Dolone

*Ececlo

*Ecemmone

*Ecepolo

*Ecio

*Ecuba

*Eleno

*Enea

*Enomo

*Epalte

*Epicle

*Erilao

*Erimante

*Etore  

*Eufemo

*Euforbo

*Euipo

*Falce

*Fegeo 

*Fereclo

*Glauco

*Gorgitione

*Iameno

*Icetaone

*Ideo 

*Ifeo

*Ifidamante

*Ifitione

*Ilioneo

*Imbrio

*Ipeiroco

*Iperenore

*Ipoconte *

*Ipodamo *

*Ipodamante *

*Ipomaco *

*Ipotione *

*Ipsenore

*Irtio

*Iso  

*Lampo

*Laodamante

*Laogono

*Laotoe

*Licaone 

*Licone

*Maride

*Melanipo

*Menone 

*Mermero

*Mestle

*Midone

*Mneso

*Molione

*Mori 

*Mulio

*Naste

*Noemone

*Odio  

*Ofeleste

*Oileo 

*Oreste 

*Orteo

*Otrioneo

*Pammone

*Pandaro

*Paride

*Pedeo

*Perifete

*Perifete

*Pidite

*Pilemene

*Pileo

*Pirecme

*Piri

*Piro

*Pisandro e Ipoloco

*Pisenore

*Pode

*Polidamante

*Polido 

*Polidoro

*Polifete 

*Polimelo Argeade

*Polite

*Priamo

*Prono 

*Protone

*Reso

*Rigmo

*Sarpedone

*Satnio

*Scamandrio

*Simoesio

*Soco

*Stenelao

*Testore 

*Timbreo

*Tlepolemo Damastoride

*Tlepolemo

*Trasidemo

*Trasio

*Tro Alastoride

*Xanto e Tone

## Odisea

*Acile

*Agamenone

*Aiace Telamonio

*Aiace

*Alcino

*Aliterse

*Anfimedonte

*Anfinomo

*Anticlea

*Antifate

*Argo

*Calipso

*Ciclops

*Ciconi

*Circe

*Ctesipo

*Demodoco

*Elato

*Elena  

*Elpenore

*Eolo

*Eumeo 

*Euriclea

*Euriloco

*Eurimaco

*Eurinome

*Femio

*Filezio

*Laerte

*Leode

*Lestrigoni

*Lotofagi

*Marone  

*Medonte

*Melanto

*Melanzio

*Menelao

*Mentore

*Nausica

*Nestore  

*Odiseo

*Orion  

*Penelope

*Perimede

*Polifemo

*Polite

*Proci

*Telemaco

*Teoclimeno

*Tiresia

*Trasimede
Nomes en la Eneida (lista)

*Acate
*Aceste
*Acete 
*Acemenide 
*Adrasto
*Alcandro 
*Alete de Troia
*Aleto
*Almone 
*Amata 
*Amico 
*Ancemolo
*Ancise
*Androgeo 
*Andromaca
*Anio 
*Ana Perena
*Anteo 
*Antifate (fio de Sarpedonte)
*Antore
*Arpia
*Arunte 
*Ascanio
*Asture
*Automedonte
*Bute (fio de Amico)
*Caieta
*Camerte
*Camila 
*Capi 
*Caronte 
*Casandra 
*Ceculo
*Celeno (arpia)
*Cerbero
*Cetego
*Cidone e Clizio
*Ciseo e Gia
*Clauso
*Clizio (troiano)
*Cloanto
*Corebo 
*Creusa (fia de Priamo)
*Cunaro
*Cupavone
*Dardano
*Darete
*Deifobo
*Deiopea
*Didone
*Diomede
*Diore
*Driope
*Ecuba 
*Eleno
*Elimo
*Enea
*Entelo
*Eolo
*Epeo
*Epulone 
*Etore 
*Eurialo e Niso
*Euripilo 
*Evandro (Palante)
*Fegeo 
*Galeso 
*Gia 
*Giuturna
*Glauco (fio de Ipoloco)
*Haleso
*Helena
*Hipoconte (fio de Irtaco)
*Iapige
*Iarba
*Icetaone
*Lamiro e Lamo
*Laoconte
*Laride e Timbro
*Latino 
*Lauso 
*Lavinia 
*Lica 
*Linceo 
*Luca 
*Macaone 
*Medonte 
*Mesapo
*Mezenzio
*Mimante
*Miseno 
*Mnesteo
*Murano
*Museo
*Naute
*Neotolemo
*Noemone
*Ocno
*Orfeo
*Oronte 
*Pagaso
*Palinuro 
*Palante (Evandro)
*Pandaro e Bizia
*Panto
*Partenopeo
*Peneleo
*Polidoro (fio de Ecuba)
*Polifemo
*Polite (fio de Priamo)
*Priamo
*Ramnete
*Remo 
*Reto
*Rifeo
*Salio
*Sergesto
*Serano 
*Sibila Cumana
*Sinone
*Stenelo 
*Sucrone
*Tarconte
*Tarcuito
*Terone 
*Tersandro
*Tersiloco
*Tideo
*Timete
*Tiro
*Tolumnio
*Turno
*Ucalegonte
*Ufente 
*Ulise
*Umbrone
*Venulo
*Virbio (fio de Hipolito)
*Volcente
*Voluso
Arco

**Un arco** es un strutur vertical e curvada cual estende de un lado a la otra supra un spasia e comun suporta la pesa supra lo. Voltas es un arco continuante cual formi un teto. Arcos ia aveni tan temprana como la milenio 2 aec en la arciteta de brices en Mesopotamia. Sua usa sistemal ia comensa con la romanes antica, ci ia es la primas ci ia aplica la tecnica a un cuantia grande de strutures.

Arcos pote ave multe formas, ma tota pote es incluida en cuatro categorias: sirculal, puntida, parabolal, e cadenal.

*Arcos sirculal* ia es usada comun par la construores de arcos antica de petra pesosa. La romanes antica usa los per estende supra areas grande e abrida. Un grupo de arcos paralel ordinada con lunlotra formi un pasaje covreda nomida un arcada. Un grupo de arcos ordinada en un serie linial formi un otra tipo de arcada, como un acuaduto roman.

*Arcos puntida* es la plu comun usada par la construores de arciteta gotica. La vantaje de la arco puntida es ce la presa es reduida a la funda. Esta inova ia permete abridas plu alta e plu prosima con lunlotra, tipal de construidas gotica.

La *arco parabolal* usa la prinsipe ce, cuando un pesa es aplicada aplicada a un arco, la compresa interna cual resulta de la pesa segue la forma de un parabola. La arcos parabolal produi la presa la plu grande a la funda, ma pote estende supra la areas la plu grande. Los es usada comun per desinia pontes.

La *arco cadenal* pare simil a un parabola. La forma es de un curva formida par un estende laxe de un cadena o un corda, ma invertada. Lo es ideal per un arco libre e con un spesia constante. Lo es usada comun per arcos estetical.
Paroleta modal

Un **paroleta modal** (acc particula modal) es parolas simple usada xef en la lingua parlada, cual permete ce la parlor espresa un disposa cual no es espresada en la forma leteral.

Multe linguas usa paroletas modal - deutx, nederlandes, elinica, indonesian, e japanes usa los multe comun, en cuando engles e franses tende usa otra metodos de espresa, como un varia de tono. La paroletas pote ance funsiona como un marca de la foco de la frase. Ma jeneral, la usa de paroletas modal en scrives no es normal videda como normal o a min nonsofisticada.

Xines (putong), cual es un lingua de tonos, es multe dependente de paroletas modal. Un cambia de tono ta cambia la sinifia de la parola o frase, ma par ajunta un paroleta, plu comun a la fini de la frase, on pote espresa un grado de emosia.

Per esemplo, nederlandes usa frecuente paroletas modal per ajunta cualias sujetiva a un frase, spesial en la lingua parlada. Per esemplo, on pote ajunta un grado de cortesia:

*Kan je *even* het licht aandoen? ("Pote tu  comuta *per-un-momento* la lampa?")
*Weet u *misschien* waar het station is? ("Esce tu sabe *posible* do la stasion es?")
*Wil je so*m*s wat drinken? ("Esce tu desira *cisa* un bevida?")

Ance un grado de frustra:
*Doe het *toch maar*. ("Fa lo, *an tal*")
*Ben je *nou nog* niet klaar? ("Tu no es *ancora* preparada?")

*Luister *nou toch gewoon eens even*! (Leteral: "Escuta *aora ancora normal un ves per-un-momento*") Asi, on ia usa sinco paroletas modal per espresa frustra estrema!

Asi es plu esemplos de deutx:

*Du bist *wohl* verrückt!. ("Tu es *probable* loco")
*Das ist *vielleicht* ein großer Hund! ("Acel es *serta* un can grande")
*Das ist *eh* nicht wahr. ("Acel es *an tal* no vera")
*Du sprichst *aber* schon gut Deutsch! ("Ma tu parla *ja* bon deutx")
*Ich musste heute drei Stunden beim Arzt warten... hat *total* Spaß gemacht... ("Me ia debe oji espeta per tre oras a la dotor... lo ia es "multe" divertente!")
*Ich besitze *gar* kein Auto. ("Me no ave *intera* no auto")
*Ich habe dir *doch* gesagt, dass es nicht so ist. ("Me ia dise *an tal* ce lo no es como acel")
*Hör *mal* zu! ("Escuta me *per un ves*")
*Es ist nun *einmal* so. ("Lo es *un ves* tal")
*Hör *mal* zu! ("Escuta me *un ves*")
Lia de testo

Un **lia de testo** es un parola o espresa cual ave un rol en la maneja de la flue e strutur de un testo. Car sua funsiona major es a la nivel de un testo, no a la nivel de frases, esta paroletas es relativa autonom e no cambia la sinifia o veria de la frase. El funsiona en un modo simil a conjuntas o sujuntas, ma entre frases o la ideas cual los represente.

Yael Maschler ia divide lias de testo entre cuatro categorias larga: interpersonal, referente, strutural, e cognisial:

**Lias interpersonal** es usada per indica la relata entre la parlor e la escutor:
*Persepi: *"vide", "crede me"*
*Acorda: *"esata", "sin duta"*, o nonacorda: *"me no es serta", "a la otra lado"*
*Stona: *"o!", "eselente", "no!"*

**Lias referente**, plu comun conjuntas, es usada per indica la segue, causa, e coordina entre frases o espresas:
*Segue: *"aora", "alora"*
*Causa: *"car", "afin"*
*Coordina: *"e",* o noncoordina: *"ma"*

**Lias strutural** indica la ierarcia de atas de parla a la tempo en cual los es parlada. Esta lias indica cual espresas la parlor crede es plu o la plu importante:
*Organiza: *"prima"*
*Introdui: *"alora", "donce"*
*Resoma: *"final", "per resoma"*

**Lias cognisial** revela la prosede de la pensa de la parlor:
*Prosede de informa: *"mmm", "oce"*
*Persepi: *"o!" "me vide"*
*Reespresa: *"me intende"*

## Refere

Jucker, Andreas H.; Ziv, Yael (1998-07-15). *Discourse Markers: Descriptions and theory.* John Benjamins Publishing.
Teto

Un **teto** es la covre sur un construida, incluinte la materiales e construis nesesada per suporta lo sur la mures de la construida o sur colonas o otra suportas. Lo furni proteje contra pluve, neva, lus de sol, estremas de temperatur, e vento, o alga de los. La cualias de un teto depende de la intende de la construida cual lo covre, la materiales desponable, la tradisiones local de construi, la consetas de desinia arcitetal, e la leges de la area.

La material de cual un teto es construida varia multe: folias grande de arbores como la banana, palia de spesies variosa, vitro, cupre, aluminio, concreta, telias de arjila, bitumen, catran, cauxo, spuma poliuretan, polivinil, ardosia, teflon, telias de lenio, etc.

La formas de tetos es ance variosa. Los pote es plata o inclinada. Tetos inclinada es la plu comun, e pote es de un inclina solitar, de du inclinas frontonida, o de cuatro inclinas sin frontones (o an tre inclinas con un fronton). Plu on ave tetos arcida, o cupolin. Plu, un teto debe ave partes ajuntada como lucarnos, o tetos du o tre o plu ajuntada a angulas e altias variosa de la teto xef.
Prefrase

Un **prefrase** (acc antefrase) es un particle, averbo, o espresa corta cual introdui un frase e indica un disposa de la parlor o scrivor regardante la aveni descriveda en la frase propre. Per esemplo, la lingua american orijinal tlingit ave un colie de prefases comun usada. Estas pote es fasil traduida a lfn, cual tipal usa averbos o formulas a la comensa de un frase con la mesma intende:

:**sá…** — un demanda spesifada — *ci, cual, cuando, do, cuanto, como…*
:**gé…** — duta, posiblia, nonprobablia — *posible…, cisa…*
:**á…** — foca — *sur…, consernante…, regardante…*
:**ágé…** — un demanda jeneral — *esce…*
:**ásé…** — un descovre o comprende de informa orijinal nonclar — *a/o, alora…, a/o, donce…*
:**ásgé…** — informa oiada de otras, un rumor — *on dise ce…, me ia oia ce…*
:**khu.aa…** — contrastante con otra informa — *ma…, an tal, ma ancora…, contra esta…, par contrasta…*
:**xháa…** — informa presentada en un modo min forte — *nota ce…, tu vide…, me pensa ce…*
:**shágdéi…** — duta, posiblia, probablia" — *probable…, posible…, cisa…*
:**dágáa…** — un declara asentuada — *serta.…, sin duta…*
:**shéi…** — surprende peti — *a!… o!…*
:**gwáa…, gu.áa…** — surprende forte — *o!… ai!…*
:**gwshéi…, gushéi…** — demanda retorical, un demanda per confirma — *me demanda a me…, posible…*
:**óosh…** — ipotesal — *ta ce…, an si…, si sola…, como si…*
Batalia de Stalingrad

La **Batalia de Stalingrad** ia es la plu vasta fronti de la Gera Mundal Du, en cual Deutxland e sua alias ia combate Uni Soviet per la controla de la site de Stalingrad (aora Volgograd) en Rusia sude.

Marcada par combates en spasio prosima ferose e ataca de aira sur nonmilitares, lo ia es la plu vasta (cuasi 2.2 milion persones empleada) e plu sanguosa (1.8-2 milion matada, ferida o caturada) batalia en la istoria de gera.
Daniel Alberto Alegrett Salazar

**Daniel Alberto Alegrett Salazar** (naseda en Venezuela a 31 janero 1977)

## Labora per lingua franca nova
El ia tradui a elefen en 1999 la libro *Colinas como elefantes blanca*, par Ernest Hemingway.

## Lias esterna
*Colinas como elefantes blanca
Proposas de un stato iudi

On ia ave proposas variosa per un stato iudi en la istoria iudi entre la destrui de Israel antica e la fundi de la stato de Israel moderna. An si alga de acel ia deveni un realia, otras ia es nunca realida. A veses, la idea ia es developada como un modo de aida la iudis de Europa (o Asia), ma en la plu casos, la idea ia es un modo de elimina iudis de la continente. La idea cual ia susede ia es la coloni de Filastin, ordinada par la brites, sin acorda par la filastines. Ance, la migra de la plu de iudis ante, e plu tarde pos la Gera Mundal Du a la SUA e otra nasiones, ia susede sin tro multe problemes, an si anti-iudisme continua en multe nasiones, an incluinte la SUA.

Alga esemplos:
* La program de Uganda brites (en realia, en Cenia)
* La Oblast Autonom Iudi en Birobidjan, la Uni Soviet (Rusia este)
* Plan Fugu de Nion imperial per coloni iudis en Xina ocupada
* Plan Madagasicara de la nazis deutx ante e en Gera Mundal 2
* Guiana Brites, un idea compartida par la nazis e la brites
* État de Judée, une Médine proposée par Meir Kahane si Israël se retire de la Judéo-Samarie et la transfère aux Arabes palestiniens !
Anjel

Un **anjel** es un esente supranatural en riljios e mitolojias variosa. En la relijios abramica, anjeles es comun imajida como esentes sielal e bonvolente ci ata como ajentes intercambiante entre Dio o sielo e umania. Otra roles de anjeles inclui proteje e gida umanas e esecuta la taxes de Dio. En esta relijios, anjeles es comun organida en ierarcias, an si acel ierarcias pote difere entre setos en cada relijio. Alga angeles ave nomes o titulos spesifada, como Gabriel o Michael. La parola "anjel" ia es ance estendeda a ideas variosa de spiritos o divines de otra tradisiones relijiosa. La studia teolojial de anjeles es nomida "anjolojia". Anjeles cual ia es espulsada de sielo es refereda como "anjeles cadeda" o an "demones". La prima forsa de malia en esta relijios es un anjele cadeda nomida "Satan".

En artes bela, anjeles es tipal depintada como simil en forma como umanas, ma con belia estraordina, comun con alias simil a los de avias, areolas supra sua testas, e ensircada par lus. La jenero de anjeles es tipal no indicada, an si los ia es orijinal videda como mas. Comensante en la sentenio 19, los ia es videda plu como femas, o omes femin.

## Iudisme

Orijinal entre la popla iudi de edas antica ia persepi anjeles como semidivin, dios suordinada, simil a la multe dios en la mitolojias de la levante. Ma con la aveni de monoteisme plu clar, esta esentes - tipal nomida "fios de Dio" - ia es "basida" a anjeles, comprendeda como  esentes creada par la un Dio, ma nonmortal e donce superior a umanas. Esta conseta de anjeles es plu bon comprendeda como constrastada con demones.

## Cristianisme

Cristianes erita la idea iudi de anjeles. Orijinal, anjeles ia es videda como mesajores de Dio. Plu tarde, cristianes comensa dona personalia a los, seguente la nomes iudi los trovada en la Biblio. Final, la imaje de anjeles ia deveni plu definada en teolojia en la artes.

La Atesta Nova inclui multe interatas e conversas entre anjeles e umanas. Per esemplo, un anjel informa Zecaria ce el ta ave un fio, ci ta deveni Juan la Batiste, la anjel Gabriel visita Maria per predise la nase de Jesus, e anjeles selebra la nase a sua nase.

En edas plu resente, la idea ce anjeles es persones bon ci ia mori, cual servi dio, e la idea de un revive de corpos ia deveni plu un parte de cristianisme ofisial o credes de setos plu tradisional. Posible la plu de cristianes crede ce un person ta es serta "reviveda", ma como un anjel, imajinada con alias, robas longa e blanca, e areolas de oro.

## Islam

Crede en anjeles es fundal en islam. La Curan es la fonte xef de la conseta muslim de anjeles. Alga de los, como Gabriel e Michael, es notada par nom en la Curan. En islam, como en iudisme e cristianisme, anjeles es comun representada en formas umana, combinada con imajes supranatural, como alias, grandia enorme, o portante articles sielal.
Simon Davies

**Simon Davies** es un programor e linguiste engles, multe ativa en la comunia de lingua franca nova tra plu ca un desenio. El ia es educada en scolas en Winchester e Guildford, e a la Universia de Oxford, do el ia studia la linguas latina e elinica. Aora el labora como un mantenor de compiladores usada per programi bancos de datos spesialida. El es multe interesada par la teoria de linguas de programi e la desinia de linguas construida.

## Esperantiste

Davies ia aprende esperanto pos descovre un libro sur lo en un biblioteca local en 1987, e ia deveni ativa como esperantiste a universia en 1989.

De 1991 a 1995, el ia es la editor de *Saluton!*, un jornal de la Esperantistes Brites Joven, e entre 2001 e 2017 el ia es la tipografiste per *La Brita Esperantisto*, la jornal dumensal de la Asosia Esperanto de Britan.

El ia tradui de engles *La manual xenofobica sur la nederlandeses* per la Congresa Universal de Esperanto en Rotterdam en 2008, ia scrive un gramatica peti de esperanto en 2010, e ia aida tecnical con la publici de sirca des otra libros diversa en e sur esperanto tra la anios.

El es ancora un esperantiste ativa. El es un membro de la Academia de Esperanto e de la ecipo ci labora per boni la disionario *Plena Ilustrita Vortaro*.

## Elefeniste

Davies ia aprende lingua franca nova en 2008.

El ia labora multe con George Boeree (la creor de elefen) per elimina noncoeres en la vocabulo, per ajunta parolas mancante, e per presenta la disionario como un xercador enlinia e ultima un libro fisical.

El ia partisipa ance multe en discutes sur problemes minor en la gramatica elefen, e ia convinse Boeree a dejeta la coda *-r* cual verbos infinitiva ia ave en la varia orijinal de la lingua. El ia scrive un gramatica detaliosa en elefen, engles e esperanto, traduida a sinco otra linguas par otra persones a pos.

Davies ia tradui multe naras e otra testos a elefen, incluinte *La cade de la Casa de Usor* par Edgar Allan Poe, *Un canta de natal* par Charles Dickens, *Alisia en la pais de mervelias* e *Tra la miror* par Lewis Carroll, *Un studia en scarlata* par Arthur Conan Doyle, e la libro prima de la *[[Eneida]]*. *La aventuras de Alisia en la pais de mervelias* ia deveni la libro prima publicida en elefen.

De 2013, el scrive la blog *[[Aora oji]]*, cual publici un article de novas internasional, en elefen, a un ves per dia.

El ia aida la institui de la Vicipedia en elefen par tradui tota la mesajes cual apare en la interfas.

Davies ia dise:

## Lias

* 
* Paje de usor en la Vici de LFN
* Traduis par Davies
* La blog ''Aora oji'', scriveda par Davies
De rebus Hispaniae

**De rebus Hispaniae**, ance conoseda como *Historia gótica* o *Historia de los hechos de España* (en elefen *Istoria goto* o *Istoria de la fatos de Espania*),  es un istoria de la penisola Iberian scriveda en latina par la arcibispo de Toledo Rodrigo Jiménez de Rada en la dui prima de la sentenio 13 solisitada par la re Fernando 3 la Santa.
Fernando de Leyba

**Fernando de Leyba Vizcaigaña** (Ceuta, 24 julio 1734 - 28 junio 1780) ia es un militar e politiciste espaniol. El ia es governor de L​ouisiana Alta de 1778 asta sua mori.

## Briografia
Fio de Jerónimo de Leyba y Córdova (naseda en Antequera) e de Josefa Vizcaigaña (naseda en Ceuta). El ia entra en la armada en 1752. Ante de move a America e ia es en Oran. Sua destina prima en America ia es en Cuba, do el ia luta e ia es caturada en la Batalia de Havana en la Gera de Sete Anios. A pos es librida el ia deveni teninte.

A pos el ia deveni capitan e ia es moveda a Louisiana espaniol, do ia es nomida comandor de Louisiana Alta. Don Bernardo de Gálvez y Madrid, governor de Louisina en Orleans Nova, ia ordina informa el sur la novas en relata con la Gera de Nondepende de Statos Unida e encarga el con la coresponde con la xef esuan.

Leyba ia conose a George Rogers Clark du menses plu tarda, cuando Clark, vinsente en Kaskaskia, ia visita San Luis de Ilinueses de do la espaniol ia labora como governor. Teminte un ataca de Detroit, Clark ia sujesta a Leyba forti la site, cual el ia comunica a Gálvez. Par causa ce en la luta entre Espania e Britan, an no declarada ofisial, la recursos de la Impero Espaniol ia es usada en otra locas, Gálvez ia demanda a Leyba fa la forti con sua propre furnis.

La gera con la brites ia es declarada a comensa de 1780 e la ataca sur San Luis ia aveni la 26 maio. Leyba ia colie alga mone, esente la dui de el mesma, per comensa construi la forti de San Carlo. An tal, par sua detas el no ia pote completi la projeta e, cuando la luta ia comensa, sola un tore e parte de un tore du ia es completida. An con la defendes mancante, la resiste de la pico soldatos espaniol junta a la militia local ia rejeta la ataca brites, ci ante retira ia destrui la eleverias prosima.

En acel momento la sania de De Leyba ia es multe mal e el ia mori en 18 junio. La reporta de sua atas ia ariva a Gálvez pos sua mori e la jeneral, multe impresada, ia dona a el la grado de teninte coronel pos mori.

## Lia esterna
*  La batalia oblidada en cual Espania ia defende Missouri con 300 omes de un ataca brites cruel
Pelaio

**Pelaio**, conoseda como *Don Pelayo* en espaniol, *Pelagius* en latina e *Belai al-Rumi* en arabi (morida en Cangas de Onís en 737) es considerada la monarca prima de la rena de Asturias, ci ia rena 19 anios. Su orijina es controversa an si oji la plu parte de rexercores no considera el un nobil visigoto ma un xef astur e marca ce la naras cual afirma lo ia es scriveda cuasi du sentenios pos sua mori.
Palmach

**Palmach** (ivri: פלמ"ח, acronim per *Plugot Maḥatz* (ivri: פלוגות מחץ), "fortes de luta") ia es es un forte de batalia de elite de la Haganah, la armada no ofisial de la comunia iudi en la Autoria Brites de Filastin. Lo ia es instituida en 15 maio 1941. Con la eruta de la Gera israeli de nondepende ia es composada de 2000 omes e femas en tre brigadas de batalia e unias de securia marinal e airal aidante. Con la crea de la armada de Israel, la tre brigadas de Palmach ia es desgrupida. Esta e otra causas political ia forsa multe de la ofisiores major de Palmach a resinia en 1950.

Instrui fundal ia inclui bon forma fisical, armas peti, tumultas e KAPAP, instrui maral fundal, topografia, aida prima e operas de scuadron. Plu de la membros de Palmach ia reseta instrui avansada en un o plu de la areas seguente: sabota e esplodentes, esplora, radio e comunicas, mitraliadores lejer e media e morteros de du e tre ditones. Instrui de ploton ia inclui marxas longa, combinada con eserses con munis ativa, suportada par artileria, mitraliadores e morteros.